CELEX: 52015DP0358
Language: da
Date: 2015-10-14 00:00:00
Title: Europa-Parlamentets afgørelse af 14. oktober 2015 om forslaget om udnævnelse af den viceadministrerende direktør for Den Europæiske Fond for Strategiske Investeringer (C8-0305/2015 — 2015/0902(NLE))

17.10.2017   
            
            
               DA
            
            
               Den Europæiske Unions Tidende
            
            
               C 349/116
            
         P8_TA(2015)0358
   Udnævnelse af den stedfortrædende administrerende direktør for EFSI
   Europa-Parlamentets afgørelse af 14. oktober 2015 om forslaget om udnævnelse af den viceadministrerende direktør for Den Europæiske Fond for Strategiske Investeringer (C8-0305/2015 — 2015/0902(NLE))
   (Godkendelse)
   (2017/C 349/35)
   
      Europa-Parlamentet,
   
   
               —
            
            
               der henviser til forslaget fra styringsråder for Den Europæiske Fond for Strategiske Investeringer (EFSI) af 2. oktober 2015 om udnævnelse af fondens viceadministrerende direktør (C8-0305/2015),
            
         
               —
            
            
               der henviser til artikel 7, stk. 6, i Europa-Parlamentets og Rådets forordning (EU) 2015/1017 af 25. juni 2015 om Den Europæiske Fond for Strategiske Investeringer, Det Europæiske Centrum for Investeringsrådgivning og Den Europæiske Portal for Investeringsprojekter og om ændring af forordning (EU) nr. 1291/2013 og (EU) nr. 1316/2013 — Den Europæiske Fond for Strategiske Investeringer (1),
            
         
               —
            
            
               der henviser til forretningsordenen,
            
         
               —
            
            
               der henviser til de fælles drøftelser mellem Budgetudvalget og Økonomi- og Valutatudvalget, jf. forretningsordenens artikel 55,
            
         
               —
            
            
               der henviser til betænkning fra Budgetudvalget og Økonomi- og Valutaudvalget (A8-0293/2015),
            
         
               A.
            
            
               der henviser til, at det i artikel 7, stk. 6, i forordning (EU) nr. 2015/1017 bestemmes, at den administrerende direktør og den viceadministrerende direktør for EFSI udnævnes af Den Europæiske Investeringsbank (EIB) efter godkendelse fra Europa-Parlamentet efter en åben og gennemsigtig udvælgelsesproces i overensstemmelse med EIB's procedurer, hvorunder Europa-Parlamentet holdes behørigt og rettidigt informeret på alle trin;
            
         
               B.
            
            
               der henviser til, at styringsrådet for EFSI den 2. oktober 2015 vedtog et forslag om udnævnelse af den administrerende direktør og den viceadministrerende direktør for EFSI og fremsendte forslaget til Europa-Parlamentet;
            
         
               C.
            
            
               der henviser til, at Budgetudvalget og Økonomi- og Valutaudvalget den 13. oktober 2015 foretog en høring af Iliyana Tsanova, den indstillede kandidat til stillingen som viceadministrerende direktør for EFSI, hvorunder hun fremsatte er indledende erklæring og derefter besvarede spørgsmål fra udvalgsmedlemmerne;
            
         
            
               1.
            
            
               godkender udnævnelsen af Iliyana Tsanova til stillingen som viceadministrerende direktør for EFSI;
            
         
            
               2.
            
            
               pålægger sin formand at sende denne afgørelse til Rådet, Kommissionen, Den Europæiske Investeringsbank og medlemsstaternes regeringer.
            
         
      (1)  EUT L 169 af 1.7.2015, s. 1.